"بو گون‌دن تورکیه اها‌لی‌سینده ائولره پول‌سوز ماسک‌لار پایلانماغا باشلاندی. کروناویروس پروبلئمی بیتنه قدر ماسک ساتیشی قاداغان اولونور. مارکت‌لرده ده ماسکا‌لار پول‌سوز اولا‌جاق”.
جمهور باشقانی اردوغان کروناویروسلا باغلی گؤرولن تدبیرلر ایله باغلی بو هفته تله کنفرانس واسیطه سیله کئچیریلن ناظیرلر کابینه سی‌نین ییغینجاغیندان سونرا آچیقلاما وئریب.
جمهور باشقانی آچیقلاماسیندا دئییب کی، گونده 20 مین نفر اوزرینده تست آپاریلیر.تورکیه خسته‌خانا‌لاریندا کووید-19-لا باغلی تشخیص و معالیجه مسئله‌سینده هئچ بیر پروبلئم یوخ‌دور: “ایستانبولون هر ایکی طرفینده ده مین یاتاق لیق خسته‌خانا ایستیفاده‌یه وئریله‌جک. یاشیل کؤی آتاتورک هاوا لیمانی ساحه‌سینده و سانجاق تپه‌ده خسته‌خانا‌لارین اینشاسینا باشلانیلیب”.
اینفکسیونا قارشی یئنی تدبیرلرین گؤرولدوگونو دئین اردوغان بیلدیریب کی، ایستانبول-ون یئشیل کؤی و سانجاک تپه سمتلرینده مین یاتاق لیق خسته‌خانا‌لار اینشا ائدیریک. خسته‌خانا‌لارین اینشاسینا باشلانیلیب. هر ایکی خسته‌خانا دا 45 گونده ایستیفادیه وئریله جک.
اردوغان اپیدمیا ایله موباریزه چرچیوسینده ایشله ین وطنداش‌لار خاریجیندکی بوتون وطنداش‌لارین ائولرینده قالما‌لارینی تامین ائتمکله اینسان حرکت‌لی‌لیگینی مینیموما ائندیرمک مسئله سینده قرارلی اولدوق‌لارینی بیلدیریب.
